Nel territoriu del Túnez d'anguaño surdió la ciudá de Cartago, fundada nel sieglu VIII a. C. por tirios, qu'espardió la so influyencia sobre Sicilia, Iberia y otres importantes zones del mar Mediterraneu, hasta entós controlaes por Grecia. Foi conquistada pol Imperiu romanu al ser derrotada nes Guerres Púniques nel sieglu II a. C. Cartago foi desaniciada y la influyencia cultural asiática y africana nel Túnez d'anguaño foi amenorgada pola influyencia romana.